Document ID: 32010R0046

UREDBA KOMISIJE (EU) št. 46/2010
z dne 19. januarja 2010
o odstopanju od Uredbe (EGS) št. 3149/92 v zvezi z obdobjem izvajanja načrta razdeljevanja hrane v Romuniji v korist najbolj ogroženih oseb v Skupnosti za leto 2009
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(g) v povezavi s členom 4 Uredbe,
ob upoštevanju naslednjega:
(1)
Člen 3(1) Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (2) določa, da se izvajanje letnega načrta razdeljevanja hrane začne 1. oktobra in izteče 31. decembra naslednjega leta. Ker so težave, ki so nastopile ob umiku zalog sladkorja iz Slovaške ter dodelitvi Romuniji v okviru letnega načrta 2009, kakor je bil sprejet z Uredbo Komisije (ES) št. 983/2008 (3), povzročile, da je bilo za Romunijo materialno nemogoče izvesti letni načrt v časovnem roku iz Uredbe (EGS) št. 3149/92, je treba uvesti odstopanje od tega pravila in podaljšati rok izvajanja za ta posebni primer.
(2)
Izvajanje letnega načrta 2009 se konča 31. decembra 2009 in zato je nujno, da odstopanje začne veljati najpozneje ta dan.
(3)
Ukrepi iz te uredbe so skladni z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od člena 3(1) Uredbe (EGS) št. 3149/92 in kar zadeva zaloge sladkorja, dodeljene Romuniji v okviru letnega načrta 2009, se obdobje izvajanja navedenega načrta podaljša do 31. januarja 2010.
Člen 2
Ta uredba začne veljati na dan objave v Uradnem listu Evropske unije.
Uporabljati se začne 31. decembra 2009.
Veljati preneha 1. februarja 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. januarja 2010

Labels: 17
5
0
3
18
15